கேள்வி: இலவந்திகைப்பள்ளி பற்றி விளக்கவும்.
பதில்: இலவந்திகை என்பது மன்னன் தென்றலில் உலவுவதற்காக அமைக்கப்பட்ட பூங்காப் பந்தல்.“கலையிலாளன் காமர் வேனிலொடு மலைய மாருதம் மன்னவற்கு இறுக்கும் பன்மலர் அடுக்கிய நன்மலர்ப் பந்தர்” – சிலப்பதிகாரம் நாடுகாண் காதை புகார் நகரத்தில் இலவந்திகைப்பள்ளி இருந்ததைச் சிலப்பதிகாரமும் மணிமேகலையும் குறிப்பிடுகின்றன.பன்மலர் அடுக்கிய நன்மரப் பந்தர் இலவந்திகை – மணிமேகலை 3-45 பாண்டிய நாட்டிலும் இது போன்றதோர் இலவந்திகைப்பள்ளி இருந்திருக்கிறது. உத்தரகோசமங்கை என்னும் ஊர் இது எனக் கூறப்படுகிறது. சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி புறநானூறு 61, பாண்டியன் இலவந்திகைப்பள்ளித் துஞ்சிய நன்மாறன்புறநானூறு 55, 56, 57, 198, 196, ஆகிய வேந்தர்களின் இறுதிக்காலம் இவ்வூரில் முடிந்திருக்கிறது. இவர்கள் துஞ்சியது அவரவர் நாட்டு இலவந்திகைப்பள்ளியில் என்க.